Document ID: 32004D0693

ODLOČBA KOMISIJE
z dne 8. oktobra 2004
o spremembi Odločbe 2004/233/ES glede seznama pooblaščenih laboratorijev za preverjanje učinkovitosti cepljenja proti steklini pri nekaterih domačih mesojedih živalih
(notificirano pod dokumentarno št. K(2004) 3686)
(Besedilo velja za EGP)
(2004/693/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini (1), in zlasti člena 3 Odločbe,
ob upoštevanju naslednjega:
(1)
Odločba Sveta 2000/258/ES je imenovala laboratorij Agence Française de Sécurité Sanitaire des Aliments de Nancy (laboratorij AFSSA iz Nancyja) iz Francije kot pristojni inštitut za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini. Ta odločba določa, da laboratorij AFSSA iz Nancyja pošlje Komisiji seznam laboratorijev Skupnosti, ki se pooblastijo za opravljanje teh seroloških testov. Skladno s tem laboratorij AFSSA iz Nancyja izvaja uveljavljen preskusni postopek primernosti za oceno laboratorijev, predlaganih za pooblastitev za izvajanje seroloških testov.
(2)
Odločba Komisije 2004/233/ES z dne 4. marca 2004 o odobritvi laboratorijev za preverjanje učinkovitosti cepljenja proti steklini pri nekaterih domačih mesojedih živalih (2) je uvedla seznam odobrenih laboratorijev v državah članicah na podlagi rezultatov testov primernosti, ki jih je posredoval laboratorij AFSSA iz Nancyja.
(3)
Laboratorij AFSSA iz Nancyja je v skladu z Odločbo 2000/258/ES odobril tri laboratorije, po enega iz Nizozemske, Poljske in Portugalske.
(4)
V skladu s tem je primerno dodati te tri laboratorije na seznam odobrenih laboratorijev v državah članicah, uveden s Prilogo k Odločbi 2004/233/ES.
(5)
Poleg tega je treba na podlagi zahteve Nemčije narediti določene popravke v naslovih dveh nemških laboratorijev.
(6)
Nadalje je treba na podlagi zahteve Slovenije spremeniti ime diagnostičnega laboratorija v tej državi članici.
(7)
Odločbo 2004/233/ES je zato treba ustrezno spremeniti.
(8)
Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
Priloga I k Odločbi 2004/233/ES se nadomesti z besedilom v Prilogi k tej odločbi.
Člen 2
Ta odločba je naslovljena na države članice.
V Bruslju, 8. oktobra 2004

Labels: 7
3
0
6
18